8 акта за бурки в Пазарджик

8 акта за носене на бурки са съставени в Пазарджик. Нарушенията на Наредбата за обществения ред се регистрират от полицията, съобщават от Областната дирекция на МВР. Последното нарушение за бурка е регистрирано вчера. 8 са актовете от края на април досега.



В края на април бе забранено носенето на облекло, което покрива лицето, на всички обществени места, включително паркове, градинки, училища и градски транспорт. Забраната важи за всички институции и обекти на територията на общината, включително и в случаите на придвижване с пътно превозно средство, като са предвидени изключения при заболяване. Забраната не се отнася за личните домове на гражданите и за молитвените домове.

Общинският съвет гласува при нарушение да бъде налагана глоба от 300 лв., а повторно или всяко следващо - 1000 лева.

Вчерашната нарушителка е хваната в кв. Изток”.